เอดินซอน กาบานิ

เอดินซอน โรเบร์โต กาบานิ โกเมซ (; เกิด 14 กุมภาพันธ์ ค.ศ. 1987) เป็นนักฟุตบอลชาวอุรุกวัย ปัจจุบันลงเล่นในตำแหน่งกองหน้าตัวเป้าให้กับโบกายูนิออร์ส สโมสรในอาร์เจนตินา และทีมชาติอุรุกวัย เขามีฉายาว่า เอล มาตาดอร์ (นักสู้วัวกระทิง) เขาได้รับการยอมรับอย่างกว้างขวางว่าเป็นหนึ่งในกองหน้าตัวเป้าที่ดีที่สุดในยุคของเขา เป็นที่รู้จักจากการเคลื่อนไหวอย่างชาญฉลาดเมื่อไม่ได้ครองบอล การทำประตู และความสามารถในการโหม่ง

ประวัติ 
กาบานิเกิดเมื่อวันที่ 14 กุมภาพันธ์ ค.ศ. 1987 โดยเขามีเชื้อสายอิตาลี คุณพ่อและคุณแม่ของเขาทั้งคู่ต่างก็มีเชื้อสายอิตาลี กาบานิสามารถสื่อสารได้สามภาษา ได้แก่ ภาษาอิตาลี ภาษาอังกฤษ และภาษาสเปน เขาชอบรับประทานพิซซาตั้งแต่เด็ก กาบานิเริ่มเล่นฟุตบอลตั้งแต่ในวัย 12 ปี โดยติดทีมชาติของฟุตบอลทีมชาติอุรุกวัยในรุ่นอายุ 20 ปี ตั้งแต่ปี ค.ศ. 2006 และติดทีมชาติชุดใหญ่คร้งแรกในปี ค.ศ. 2008

สโมสร

ปาแลร์โม 
หลังจากประสบความสำเร็จในการแข่งขันระดับชิงแชมป์เยาวชนอเมริกาใต้ในปี 2007 มีรายงานว่ามีสโมสรใหญ่หลายทีมสนใจที่จะเซ็นสัญญากับกาบานิรวมทั้งยูเวนตุสและเอซี มิลาน โดยต่อมา เมื่อวันที่ 29 มกราคม 2007 เมาริซิโอ ซัมปารินี ประธานสโมสรปาแลร์โมได้ประกาศการเซ็นสัญญากับกองหน้าชาวอุรุกวัยผ่านสื่อเป็นครั้งแรกและดำเนินการอย่างเป็นทางการเมื่อวันที่ 31 มกราคม ด้วยราคา 4.475 ล้านยูโร กาบานิเปิดตัวเมื่อวันที่ 11 มีนาคม 2007 ในเกมลีกนัดที่ปาแลร์โมเปิดบ้านพบกับฟิออเรนตินา โดยลงมาในฐานะตัวสำรองในนาทีที่ 55 ซึ่งทีมของเขาเป็นฝ่ายตามหลังอยู่ 0-1 ซึ่งกาบานิใช้เวลาเพียง 15 นาทีในการทำประตูตีเสมอให้กับทีม โดยแฟนๆต่างยกย่องว่าประตูดังกล่าวคล้ายคลึงกับการทำประตูของ  มาร์โก ฟัน บัสเติน ตำนานศูนย์หน้าทีมชาติฮอลแลนด์ที่ทำได้ในรอบชิงชนะเลิศการแข่งขันฟุตบอลชิงแชมป์แห่งชาติยุโรปปี 1988 อย่างไรก็ตามในฤดูกาลถัดมากาบานิประสบปัญหาในการแย่งตำแหน่งตัวจริงกับ ฟาบริซิโอ มิคโคลี และ อเมารี สองกองหน้าที่ย้ายเข้ามาร่วมทีม

ต่อมา อเมารี ได้ย้ายไปร่วมทีมยูเวนตุสในเดือนมิถุนายนปี 2008 ทำให้กาบานิได้กลับมาเป็นตัวหลักของทีมอีกครั้งโดยประสานงานร่วมกับมิคโคลีได้อย่างลงตัว และ เขาทำประตูได้ทั้งสิ้น 14 ประตู ในฤดูกาล 2008–09 กาบานิได้รับฉายาว่า "El Matador" เนื่องจากความเยือกเย็นในการทำประตู เขายังคงรักษาตำแหน่งตัวจริงของเขาได้ในฤดูกาล 2009–10 ภายใต้การทำทีมของผู้จัดการทีมคนใหม่ วอลเตอร์ เซงกา โดยปาแลร์โมทำผลงานได้อย่างยอดเยี่ยมด้วยการมีลุ้นการทำอันดับไปเล่นฟุตบอลยุโรปได้ในช่วงท้ายฤดูกาล ในเดือนมีนาคม 2010 กาบานิขยายสัญญากับทีมออกไปจนถึงเดือนมิถุนายน 2014

ทีมชาติ
กาบานิเล่นในตำแหน่งกองหน้า ได้รับใช้ทีมชาติชุดใหญ่จำนวน 118 นัด ทำไปได้ 51 ประตู โดยเป็นหนึ่งในสามกองหน้าตัวหลักของทีมชาติอุรุกวัยตลอดระยะเวลาหลายปีร่วมกับลุยส์ ซัวเรซ และดิเอโก ฟอร์ลัน

เกียรติประวัติ

สโมสร
ดานูบิโอ
 ตอร์เนโออาเปร์ตูรา ชนะเลิศ 1 สมัย: 2006-07

ปารีแซ็ง-แฌร์แม็ง
ลีกเอิง: 2013–14, 2014–15, 2015–16, 2017–18, 2018–19, 2019–20
กุปเดอฟร็องส์: 2014–15, 2015–16, 2016–17, 2017–18, 2019–20
กุปเดอลาลีก: 2013–14, 2014–15, 2015–16, 2016–17, 2017–18, 2019–20
ทรอเฟเดช็องปียง: 2014, 2015, 2017, 2019
ยูฟ่าแชมเปียนส์ลีก รองชนะเลิศ: 2019–20

ทีมชาติ
อุรุกวัย
ฟุตบอลโลก 2010  เข้ารอบ 4 ทีมสุดท้าย: 2010
โกปาอาเมริกา ชนะเลิศ 1 สมัย: 2011

แหล่งข้อมูลอื่น
 Cavani's profile (from US Palermo website) 
 ESPN Profile

อ้างอิง

แหล่งข้อมูลอื่น

เอดินสัน กาบานิ – เว็บไซต์อย่างเป็นทางการ

นักฟุตบอลชาวอุรุกวัย
กองหน้าฟุตบอล
นักฟุตบอลทีมชาติอุรุกวัย
ผู้เล่นในฟุตบอลโลก 2010
ผู้เล่นในโกปาอาเมริกา 2011
นักฟุตบอลในโอลิมปิกฤดูร้อน 2012
ผู้เล่นในฟีฟ่าคอนเฟเดอเรชันส์คัพ 2013
ผู้เล่นในฟุตบอลโลก 2014
ผู้เล่นในโกปาอาเมริกา 2015
ผู้เล่นในฟุตบอลโลก 2018
ผู้เล่นในโกปาอาเมริกา 2019
ผู้เล่นในโกปาอาเมริกา 2021
ผู้เล่นในฟุตบอลโลก 2022
ผู้เล่นในชุดชนะเลิศโกปาอาเมริกา
ผู้เล่นในเซเรียอา
นักฟุตบอลต่างชาติในลีกอิตาลี
ผู้เล่นในปริเมราดิบิซิออนเดอูรูกวย
ผู้เล่นสโมสรกีฬาฟุตบอลนาโปลี
ผู้เล่นในลีกเอิง
ผู้เล่นสโมสรฟุตบอลปารีแซ็ง-แฌร์แม็ง
ผู้เล่นในพรีเมียร์ลีก
อ
ผู้เล่นในลาลิกา
นักฟุตบอลต่างชาติในลีกสเปน
ผู้เล่นสโมสรฟุตบอลบาเลนเซีย
บุคคลจากซัลโต (ประเทศอุรุกวัย)
ผู้เล่นกลุบอัตเลติโกโบกายูนิออร์ส
ผู้เล่นในปริเมราดิบิซิออนเดอาร์เฆนตินา